Ambidestru

Un ambidestru (una ambidestra) hè una persona chì hè capace, in tutte (o guasi tutte) l’azzioni, di utilizare tramindùie mani di manera (guasi) uguale (per esempiu per scrive, pinghje, disegnà, manghjà, ghjittà). Pò cumpurtassi cum'è un mancinu o cum'è un manidrittu. Ma a vera ambidestria hè estremamente rara. Hè amparevule, ma sì pò esse puru cungenita hè viulentamente discutatu trà i sapienti.